Sud-andaj jungaoj

Priskribo 
eta|220ra|maldekstre|Lepismium monacanthum en Nacia Parko Kalilegua.
La ekoregiono, kiu okupas 61 100 da kvadrataj kilometroj, troviĝas inter altitudoj de 800 ĝis 3 000 m. Ĝi havas altaĵan subtropikan klimaton kiu estas influata de la pasatoj, alportantaj jare 2 500 mm da pluvo.

La ekoregionoj Granda Ĉako, boliviaj montaraj sekaj arbaroj, centr-andaj punaoj, Monte-Arbedaro kaj montara savano de Córdoba limtuŝas la sud-andajn jungaojn.

 Flaŭro 
La sud-andaj jungaoj konsistas el mezofita ĉiamverda arbaro, kun arboj tipe malpli altaj ol 15 m. Inter 1 200 al 2 500 metroj la arbaro estas dominata de anda alno (Alnus acuminata) kaj montara podokarpo (Podocarpus parlatorei). Je pli malaltaj altitudoj tiuj specioj miksiĝas kun aliaj arbospecioj, speciale laŭracoj kaj mirtacoj.

 Faŭno 
Multaj tropikaj specioj trovas siajn sudajn arealolimojn en tiu ekoregiono.
Mamuloj tie troveblaj inkludas la blanklipan pekarion (Tayassu pecari), la tajasuon (Pecari tajacu), kaj la brazila tapiro (Tapirus terrestris). El la felisedoj oni renkontas la jaguaron (Panthera onca), la pumon (Puma concolor), la margajon (Felis wiedii), kaj la jaguarundion (Puma yagouaroundi).

Birdoj endemiaj en tiu ekoregiono inkludas Penelope dabbenei, la rocĉildan cipselon (Cypseloides rothschildi), kaj la rustgorĝan cinklon (Cinclus schulzi).

 Vidu ankaŭ 
 Ekologia klasifiko de la tersupraĵoj
 Konservada stato de ekoregiono

 Eksteraj ligiloj 

  Ekoregiono NT0165 Sud-andaj jungaoj (WWF)
  Sud-andaj jungaoj (WWF-Wildworld)
  Sud-andaj jungaoj (Wildworld) - Nacia Geografia Societo
  Sud-andaj jungaoj (The Encyclopedia of Earth)
  Sud-andaj jungaoj (Globalspecies) 
  Situo de la ekoregiono : tajpu Southern Andean Yungas
  Tutmondaj 200; numero 46 : Centr-andaj jungaoj (WWF) 
  Tropikaj Andoj (Naturprotekto Internacie) 

Kategorio:Neotropisaj ekoregionoj
Kategorio:Tropikaj kaj subtropikaj humidaj foliarbaroj
Kategorio:Global 200
Kategorio:Biodiverseco-riĉaĵejoj
Kategorio:Geografio de Bolivio
Kategorio:Geografio de Argentino